იბნ ისჰაკი
იბნ ისჰაკი აბუ აბდ ალ-ლაჰ მუჰამად იბნ ისჰაკი (დ. 704, მედინა — გ. 767/768, ბაღდადი) — არაბი ისტორიკოსი. მაჰმადის ერთ-ერთი ადრინდელი ბიოგრაფიის ავტორი. ცნობილია ამ თხზულების იბნ ჰიშამისეული რედაქცია „ალაჰის მოციქულის ცხოვრების წიგნის“ სახელწოდებით. მიუხედავად ლეგენდებისა და გამონაგონი პოეტური ციტატების სიმრავლისა, წიგნი ადრინდელი ისლამის ისტორიის ძვირფასი წყაროა.